ΚΑΝΟΝΙΣΜΟΣ (ΕΟΚ) αριθ. 2677/91 ΤΗΣ ΕΠΙΤΡΟΠΗΣ της 9ης Σεπτεμβρίου 1991 περί καθορισμού των ποσοτήτων που υπερβαίνουν τα κανονικά αποθέματα μεταφοράς τα οποία βρίσκονται στο έδαφος της πρώην Λαοκρατικής Δημοκρατίας της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3577/90 του Συμβουλίου της 4ης Δεκεμβρίου 1990 περί των μεταβατικών μέτρων στον τομέα της γεωργίας και των προσαρμογών που απαιτούνται λόγω της ενοποίησης της Γερμανίας (1), και ιδίως το άρθρο 7 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3577/90 προβλέπει ότι όλα τα ιδιωτικά αποθέματα προϊόντων που αποτελούν αντικείμενο κανονισμού περί κοινής οργάνωσης αγοράς, τα οποία βρίσκονται σε ελεύθερη κυκλοφορία στο έδαφος της πρώην Λαοκρατικής Δημοκρατίας της Γερμανίας την ημέρα της ενοποίησης της Γερμανίας και υπερβαίνουν την ποσότητα που μπορεί να θεωρηθεί ότι αντιπροσωπεύει κανονικό απόθεμα μεταφοράς, πρέπει να εξαλειφθούν από τη Γερμανία με δαπάνη της-

ότι, σύμφωνα με τους όρους του άρθρου 7 του εν λόγω κανονισμού, η έννοια του κανονικού αποθέματος μεταφοράς πρέπει να ορίζεται για κάθε προϊόν ανάλογα με τα κριτήρια και τους στόχους κάθε οργάνωσης αγοράς-

ότι ο κανονισμός (ΕΟΚ) αριθ. 2676/91 της Επιτροπής της 9ης Σεπτεμβρίου 1991 περί των αποθεμάτων γεωργικών προϊόντων που βρίσκονται στο έδαφος της πρώην Λαοκρατικής Δημοκρατίας της Γερμανίας (2), θεσπίζει τα κριτήρια για τον καθορισμό των προσοτήτων οι οποίες υπερβαίνουν το κανονικό απόθεμα-

ότι είναι δυνατό να καθορισθεί ποσότητα υπερβαίνουσα το κανονικό απόθεμα μεταφοράς για τα σιτηρά, το βούτυρο, το χοίρειο και το βόειο κρέας, με βάση ισολογισμό ο οποίος αφορά την περίοδο από την 1η Ιουλίου 1990 μέχρι τις 30 Ιουνίου 1991-

ότι είναι σκόπιμο να καθοριστεί ως έναρξη της περιόδου του ισολογισμού, η ημερομηνία κατά την οποία αρχίζει να ισχύει η οικονομική, νομισματική και κοινωνική ένωση των δύο Γερμανιών, δηλαδή η 1η Ιουλίου 1990- ότι η δωδεκάμηνη περίοδος που έπεται της ημερομηνίας αυτής επιτρέπει να ληφθούν υπόψη οι αναστατώσεις που προκλήθηκαν στο έδαφος της πρώην Λαοκρατικής Δημοκρατίας της Γερμανίας πριν και μετά την ενοποίηση, καθώς και οι συνέπειες της προσαρμογής της παραγωγής της Ανατολικής Γερμανίας στις συνθήκες της κοινής γεωργικής πολιτικής- ότι η περίοδος αυτή συμπίπτει επίσης με τις περιόδους εμπορίας για τα σιτηρά και το χοίρειο κρέας-

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ακόλουθες ποσότητες προϊόντων θεωρούνται ως ποσότητες που υπερβαίνουν το κανονικό απόθεμα μεταφοράς που αναφέρεται στο άρθρο 7 του κανονισμού (ΕΟΚ) αριθ. 3577/90:

- σιτηρά που υπάγονται στους κωδικούς ΣΟ 1001 90,

1002 και 1003: 1 151 000 τόνοι

- χοίρειο κρέας που υπάγεται στον κωδικό

ΣΟ 0203: 90 000 τόνοι

- βόειο κρέας: 158 000 τόνοι

- βούτυρο: 36 000 τόνοι

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Σεπτεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 353 της 17. 12. 1990, σ. 23. (2) Βλέπε σελίδα 14 της παρούσας Επίσημης Εφημερίδας.